Både de danske fodboldklubber og DBU vil gerne have flere kunstgræsbaner, som fodboldspillerne kan træne på i den kolde vinterperiode. DBU har tidligere haft en pulje på fem millioner kroner, som er blevet fordelt til kunstgræsbaner rundt om i landet. Der kommer sandsynligvis en pulje til kunstgræsbaner igen, men 70 millioner kroner bliver der under ingen omstændigheder tale om. Det koster mellem tre og fire millioner kroner at etablere en kunstgræsbane.

Opsummering:
I et indslag i Sporten søndag aften fortalte TV2/Nord, at DBU har afsat 70 millioner kroner til kunstgræsbaner i Danmark. Det er ikke korrekt. TV2/Nord beklager fejlen.